cyanic-selkie/wikianc huggingface dataset:
ரமணி துர்வாசுலா
ரமணி சூர்யகாந்தம் துர்வாசுலா (Ramani Durvasula) ஒரு அமெரிக்க மருத்துவ உளவியலாளர், உளவியல் பேராசிரியர், ஊடக நிபுணர் மற்றும் எழுத்தாளர் ஆவார். இவர், ரெட் டேபிள் டாக், பிராவோ, லைஃப்டைம் மூவி நெட்வொர்க், நேஷனல் ஜியோகிராஃபிக் மற்றும் ஹிஸ்டரி சேனல் மற்றும் டுடே ஷோ மற்றும் குட் மார்னிங் அமெரிக்கா போன்ற நிகழ்ச்சிகள் உட்பட நாசீசிஸ்டிக் ஆளுமை கோளாறு மற்றும் நாசீசிஸ்டிக் துஷ்பிரயோகம் பற்றி விவாதிக்கும் ஊடகங்களில்  தோன்றினார்.
ஆரம்ப கால வாழ்க்கை
ரமணி சூர்யகாந்தம் துர்வாசுலா நியூ ஜெர்சியில் உள்ள எங்கிள்வூட்டில் பிறந்தார்.
கல்வி
1989 இல், துர்வாசுலா கனெக்டிகட் பல்கலைக்கழகத்தில் உளவியலில் இளங்கலைப் பட்டம் பெற்றார். அவர் 1997 இல் லாஸ் ஏஞ்சல்ஸ்,கலிபோர்னியா பல்கலைக்கழகத்தில் உளவியலில் முதுகலைப் பட்டத்தையும், மேலும் மருத்துவ உளவியலில் தத்துவ முனைவர் பட்டத்தையும் பெற்றுள்ளார்
தொழில்
இவர் சாந்தா மொனிக்காவிலும், லாஸ் ஏஞ்சல்ஸில் உள்ள ஷெர்மன் ஓக்ஸிலும் ஒரு தனிப்பட்ட முறையில் உளவியல் பயிற்சி பெற்றுள்ளார். இவர் கலிபோர்னியா மாநில பல்கலைக்கழகத்தில் உளவியல் பேராசிரியராகவும், ஜோகன்னஸ்பர்க் பல்கலைக்கழகத்தில் வருகை தரும் உளவியல் பேராசிரியராகவும் உள்ளார். மேலும், இவர், ''நான் யார் என்று உங்களுக்குத் தெரியாதா: நாசீசிசம், உரிமை மற்றும் ஒழுக்கக்கேடான சகாப்தத்தில் எப்படி மன உறுதியுடன் இருப்பது? நான் தங்க வேண்டுமா அல்லது போக வேண்டுமா: நாசீசிஸ்ட்டுடனான உறவில் இருந்து தப்பித்தல், மற்றும் நீங்கள் ஏன் சாப்பிடுகிறீர்கள்: உங்கள் உணவு அணுகுமுறையை மாற்றவும், உங்கள் வாழ்க்கையை மாற்றவும் போன்ற தலைப்புகளில் புத்தகங்கள் எழுதியுள்ளார். அத்துடன் சக மதிப்பாய்வு செய்யப்பட்ட பத்திரிகை கட்டுரைகள், புத்தக அத்தியாயங்கள் மற்றும் மாநாட்டு ஆவணங்கள் போன்றவற்றையும் இவர் எழுதியுள்ளார்.
ரமணி துர்வாசுலா முதலில் தொலைக்காட்சியில் ரிமோட் கண்ட்ரோல் எனப்படும் விளையாட்டு நிகழ்ச்சியில் தோன்றினார். இவர் ஆக்ஸிஜன் நெட்வொர்க்கில் மை ஷாப்பிங் அடிக்சன் நிகழ்ச்சியின் இணை தொகுப்பாளராக இருந்தார். மேலும் டுடே ஷோ மற்றும் குட் மார்னிங் அமெரிக்கா ஆகியவற்றில் வர்ணனைகளை வழங்கியுள்ளார். பிராவோ, லைஃப்டைம் மூவி நெட்வொர்க், நேஷனல் ஜியோகிராஃபிக், ஹிஸ்டரி சேனல், டிஸ்கவரி சயின்ஸ் மற்றும் இன்வெஸ்டிகேஷன் டிஸ்கவரி போன்ற தொலைக்காட்சி சேனல்களும் இவரைச் சிறப்பித்துள்ளன. 2010 இல், இவர் பிராவோ தொடரான "தின்டர்வென்ஷன்" இல் தோன்றினார், அங்கு இவர் பங்கேற்பாளர்கள் ஆறு பேரின்  அதிகப்படியான உணவின் மூலத்தைக் கண்டறிய உதவுவதற்காக குழு சிகிச்சை அமர்வுகளை வழிநடத்தினார். இவர் பாட்காஸ்ட் செக்சுவல் டிசோரியன்டேஷன் இன் இணை தொகுப்பாளராக உள்ளார். இவர் இணைய ஊடக தளங்களிலும், குறிப்பாக 'மெட்சர்க்கிள்' மற்றும் 'டோன்' நெட்வொர்க்கிலும் பேட்டி கண்டார். இவர் டெட் மாநாட்டில் பேசினார். அமெரிக்க உளவியல் சங்கத்தில், இவர் 2014-2017 வரையிலான சமூகப் பொருளாதார நிலைக்கான குழுவில் இருந்தார். 2016 இல் அதன் தலைவராக பணியாற்றினார். மேலும், சிறுபான்மை பெல்லோஷிப் திட்டத்தின் ஆலோசனைக் குழுவில் உறுப்பினராக உள்ளார். அமெரிகாவின் தேசிய நல கழகம் இவரது ஆளுமைக் கோளாறுகள் பற்றிய ஆராய்ச்சிக்கு நிதியளித்துள்ளது; எச்.ஐ.வி மற்றும் மனநோய் ஆகியவற்றுக்கு இடையேயான தொடர்பைப் படிப்பதற்காக $1.5 மில்லியன் மானியத்திற்கு அவர்கள் ஒப்புதல் அளித்தனர். 288 நோயாளிகளை உள்ளடக்கிய நான்கு ஆண்டு ஆய்வில், பங்கேற்பாளர்களில் 92 சதவிகிதத்தினர் மனத்தளர்ச்சி, பொருள் பயன்பாட்டுக் கோளாறு அல்லது மற்றொரு அச்சு-I கோளாறை (மனநல மருத்துவம்) அனுபவித்துள்ளனர். மேலும் கிட்டத்தட்ட பாதி பேர் குறைந்தது ஒரு அச்சு-II கோளாறுக்கான (மனநல மருத்துவம்) அளவுகோல்களை பூர்த்தி செய்தனர் .எ.கா. சமூக விரோத ஆளுமை கோளாறு, எல்லைக்குட்பட்ட ஆளுமை கோளாறு, அல்லது நாசீசிஸ ஆளுமைக் குறைபாடு போன்றவை ஆய்வு செய்யப்பட்டது.
ஆங்கிலத்தை ஆட்சி மொழியாகக் கொண்ட நாடுகளின் பட்டியல்
உசாத்துணை
பகுப்பு:ஆங்கிலம்
கைரரால் கைக்வாத்
கைரரால் ஜேசுலால் கைக்வாத் (Hiralal Ghasulal Gaekwad, ஆகத்து 29. 1923), ஓர் இந்தியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 101 முதல்தர துடுப்பாட்டப் போட்டிகளிலும் கொண்டுள்ளார். 1952 இல் இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். .
பகுப்பு:1923 பிறப்புகள் பகுப்பு:2003 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
கோணங்கிஅள்ளி
கோணங்கிஅள்ளி (Konangihalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், நல்லம்பள்ளியில் இருந்து 12 கிலோமீட்டர் தொலைவிலும், மாநில தலையநகரான சென்னையிலிருந்து 309 கிலோமீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1558 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6445 ஆகும். இதில் பெண்களின் எண்ணிக்கை 3143 என்றும், ஆண்களின் எண்ணிக்கை 3302 என்றும் உள்ளது. மொத்த எழுத்தறிவு விகிதம் 57.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சுருதகீர்த்தி
சுருதகீர்த்தி இராமாயணக்கதையில் வரும் சத்ருகனனின் மனைவி ஆவாள். மிதிலை மன்னர் சனகனின் உடன்பிறந்தானான குசத்துவசனின் இரண்டாவது மகள் ஆவாள். இவளுக்கு இரண்டு மகன்கள் இருந்தனர்.
மேற்கோள்கள்
பகுப்பு:இராமாயணக் கதைமாந்தர்கள்
வடக்காலத்தூர் சிதம்பரேசுவரர் கோயில்
வடக்காலத்தூர் சிதம்பரேசுவரர் கோயில் நாகப்பட்டினம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் கீழ்வேளூர்-திருத்துறைப்பூண்டி சாலையில் இலுப்பூரிலிருந்து 6 கிமீ தொலைவில் உள்ளது.
இறைவன், இறைவி
தானே தோன்றியவராக உள்ள இறைவன் அண்ணாமலையார் என்றும் அண்ணாமலைநாதர் என்றும் அழைக்கப்படுகிறார். இறைவி உண்ணாமுலையம்மன் நான்கு கரங்களுடன் நின்ற கோலத்தில் உள்ளார்.
அமைப்பு
இக்கோயில் பிற்காலப் பல்லவர் காலத்தில் புதுப்பிக்கப்பட்டதாகக் கூறப்படுகிறது. ஊரின் ஈசான்ய மூலையில் இக்கோயில் உள்ளது. இங்கிருந்த முற்காலச் சோழர் காலப் பஞ்சலோகக் கல்யாணசுந்தரேசுவரர் திருமேனி தற்போது திருமேனிகள் காப்பகத்தில் உள்ளது. மகாகணபதி இக்கோயிலில் உள்ளார்.
வெளியிணைப்புகள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
மேல் நல்லாத்தூர் கிராமம் ஸ்ரீ எல்லையம்மன் கோயில்
மேல் நல்லாத்தூர் கிராமம் ஸ்ரீ எல்லையம்மன் கோயில் தமிழ்நாட்டில் திருவள்ளூர் மாவட்டம், மேல் நல்லாத்தூர் கிராமம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் கண்ணபெரு முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குருகிலை
குருகிலை (Ficus virens) என்பது அத்தி இன மரமாகும். இது இந்திய, தென்னாசியா, மலேசியா, வட அவுத்திரேலியா வரை காணப்படுகிறது.
குருகிலையின் தன்மைகள்
மழை பொழியும் இடி முழக்கத்தால் குருகிலை தளிர்க்கும். குருகிலை என்னும் பூ மகளிர் புன்னகை பூப்பது போல வெண்மையாகப் பூக்கும். வானம் இடி முழங்குகிறது; முருகன் திருவிழா முழக்கம் போல முழங்குகிறது. காடெல்லாம் குருகிலைப் பூ பூத்துக் குலுங்குகிறது. இவ்வாறு தலைவி கூறுகிறாள். குருகு போல வெண்ணிறத்தில் பூக்கும் பூ குருகிலை
மேலும் பார்க்கவும்
பகுப்பு:குறிஞ்சிப் பாட்டில் வரும் மலர்கள் பகுப்பு:மேலொட்டிகள்
பாப்பம்பாளையம் ஆயி அம்மன் கோயில்
பாப்பம்பாளையம் ஆயி அம்மன் கோயில் தமிழ்நாட்டில் திருப்பூர் மாவட்டம், பாப்பம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. வைகாசி மாதம் முக்கிய திருவிழா நடைபெறுகிறது. கார்த்திகை, மாசி மாதம் கார்த்திகை திருநாள்-1, மாசி மகம்-1 திருவிழாவாக நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாய் நாற்றாங்கால்
அமைக்கும் முறை 1 மீட்டர் அகலம் 100 மீட்டர் நீளம் 5 சென்டி மீட்டர் உயரம் கொண்ட மேட்டுப்பாத்திகள் அமைக்க வேண்டும். பாத்திகளின் மேல் 300 காஜ் தடிமனுள்ள வெள்ளை பாலித்ன் தாளினை விரிக்க வேண்டும். நீளம் மற்றும் அகல வாக்கில் நான்கு கட்டங்களாக தடுக்கப்பட்ட 1 மீட்டர் நீளம் 0.5 மீட்டர் அகலம் 4 சென்டிமீட்டர் உயரம் கொண்ட விiப்பு சட்டம் தயார் செய்து அதனை விரிப்பதற்கு மேல் சரியாக வைக்க வேண்டும். ஒரு கிலோ வளமான வயல் மண்ணுடன் 0.5 கிராம் பொடியாக்கிய டை அம்மோனியம் பாஸ்பேட் உரத்தைச் சேர்த்து விதைப்புச் சட்டத்திற்குள் முக்hல் அளவிற்கு நிரப்புதல் வேண்டும். 8-9 கிலோ விதை நேர்த்தி செய்யப்பட்ட சட்டத்திற்கு 45 கிராம் விதை என்ற அளவில் விiத்து பின் மண்ணால் நன்கு மூடிவிட வேண்டும்.
நாற்றங்கால் நிர்வாகம் பூவாளியால் விதைப்புச்சட்டத்தின் அடிவரை நனையுமாறு தண்ணீர் தளித் விதைப்பு சட்டத்தை வெளியில் எடுக்க வேண்டும். பின்பு ஐந்து நாட்கள் வரை பூவாளியில் தண்ணீர் தெளித் பின் பாத்தி நனையும் வகையில் வாய்க்காலில் தண்ணீர் கட்ட வேண்டும். விதைத் ஒன்பதாவது நாள் 0.5 சதவீத யூரியா கரைசலை (150 கிராம் யூரியாவை 30 டிலட்டர் நீரில்) பூவாளி மூலம் மாலையில் தெதளிப்பதால் வாளிப்பான நாற்றுக்களைப் பெறலாம். பதினான்காம் நாள் சிறிய கட்டத்தில் உள்ள 12 முதல் 16 சென்டிமீட்டர் உயரமுள்ள நாற்றுகளை பிரித்து எடுத்து நடவு வயலுக்கு கொண்டு போகலாம்.
நன்மைகள் 1.	13-15 நா.க்ளில் நாற்றுகள் தயாராகின்றன. 2.	ஒரு ஹெக்டர் நடவு செய்ய 100 சதுர மீட்டர் அளவுள்ள குறைந்த நிலப்பரப்பு போதுமானது. 3.	நீர் தேக்க வேண்டிய அவசியம் இல்லை அனால் நீர் தேவை குறைவு. 4.	ஓரிடத்திலிருந்து மற்றொரு இடத்திற்கு கொண்டு செல்வது எளிது. 5.	நாற்றுக்களை எளிதாக பிரித்தெடுக்கலாம். 6.	நடவு இயந்திரங்களில் நடவு செய்ய இந்நாற்றுக்கள் ஏற்றது. வேளாண் செயல்முறைகள் (கருத்தியல்) தமிழ்நாடு பாடநூல் கழகம்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
தமிழ்ப் பொழில் (இதழ்)
தமிழ்ப் பொழில் என்பது, 20 ஆம் நூற்றாண்டின் முற்பகுதியில் கரந்தைத் தமிழ்ச் சங்கத்தினால் தொடங்கப்பட்ட ஒரு மாத இதழ் ஆகும்.
நோக்கம்
கரந்தைத் தமிழ்ச் சங்கத்தின் நோக்கங்களை மக்களுக்கு அறிவித்து, அந்நோக்கங்களை நிறைவேற்றுவதில் அவர்களின் உதவியைப் பெற்றுக்கொள்ளல், தமிழரையும், தமிழ் மொழியையும் இழிவு செய்து வரலாற்றைத் திரித்து எழுதிவருவதற்கு எதிர்ப்புத் தெரிவித்து நியாயத்தை நிலை நாட்டுதல், மேல்நாட்டு நூல்களைத் தமிழுக்குக் கொண்டு வருதல் போன்ற நோக்கங்களுக்காகவே இவ்விதழ் தொடங்கப்பட்டது.
வரலாறு
கரந்தைத் தமிழ்ச் சங்கம் தமிழ் அறிஞர்களால் 1911 ஆம் ஆண்டில் தொடங்கப்பட்டது. தொடங்கி மூன்று ஆண்டுகளுக்கு உள்ளாகவே, மாத இதழ் ஒன்றின் தேவை உணரப்பட்டது. இதற்காக ஒரு குழுவும் நியமிக்கப்பட்டது. அரசாங்கத்தின் அனுமதி பெறுவதற்கும் நிதி திரட்டுவதற்குமான முயற்சிகள் மேற்கொள்ளப்பட்டன. 1919 ஆம் ஆண்டில் இதழுக்குத் தமிழ்ப் பொழில் என்ற பெயரும் இடப்பட்டது. ஆனாலும், நிதித் தேவை உள்ளிட்ட பல்வேறு காரணங்களால் 1913ல் சங்கத்தின் முதல் தலைவர் உமாமகேசுவரனாரினால் தொடங்கப்பட்ட இம்முயற்சி தடைப்பட்டு வந்தது. 1925 ஆம் ஆண்டு சித்திரை மாதம் தமிழ்ப் பொழிலின் முதல் இதழ் வெளியானது. தமிழ்ப் பொழிலின் முதல் ஆசிரியர் கவிஞர் அரங்கவெங்கடாசலம் பிள்ளை ஆவார்.
உசாத்துணைகள்
பகுப்பு: இந்தியத் தமிழ் இதழ்கள்
வல்லவாரி ஊராட்சி
வல்லவாரி ஊராட்சி (Vallavari Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1605 ஆகும். இவர்களில் பெண்கள் 825 பேரும் ஆண்கள் 780 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மொகெஞ்சதாரோ
thumb|250px|சிந்துவெளியில் மொஹெஞ்சதாரோ அமைவிடம்.
மொகெஞ்சதாரோ (Mohenjo-daro, மொஹெஞ்சதாரோ) என்பது சிந்துவெளிப் பண்பாட்டுப் பகுதியில் அமைந்திருந்த முக்கிய நகரங்களுள் ஒன்று. ஏறத்தாழ கிமு 26 ஆம் நூற்றாண்டளவில் உருவாகியிருக்கக்கூடும் எனக் கருதப்படுகின்ற இது இன்றைய பாகிஸ்தானின் சிந்துப் பகுதியில் உள்ள சுக்கூர் என்ற ஊருக்கு தென்மேற்கே 80 கிலோமீட்டர் தொலைவில் உள்ளது. சிந்துவெளியில் அமைந்திருந்த நகரங்களில் மிகவும் பெரியது எனப்படும் இந்நகரம், அக்காலத்தில் தெற்காசியாவின் முக்கியமான நகரமாகவும் விளங்கியது.
இது சிந்துவெளியின் இன்னொரு முக்கிய நகரமான ஹரப்பாவை விட நன்கு பாதுகாக்கப்பட்டுள்ளது. இது ஹரப்பாவில் இருந்து 400 மைல் தொலைவில் உள்ள இந்நகரம் கி.மு. 1700-இல் சிந்துநதியின் தடம் மாறியதால் அழிந்திருக்கலாம் எனச் சிலர் நம்புகிறார்கள். மொஹெஞ்சதாரோவின் அழிபாடுகள் தொல்பொருள் ஆராய்ச்சியாளர்களால் முதன் முதலில் 1920களில் கண்டறியப்பட்டது. எனினும் ஆழமான ஆய்வு முயற்சிகள் 1960 ஆம் ஆண்டுகளுக்குப் பின்னரே நடைபெற்றது.
thumb|left|275px|மொகெஞ்சதாரோவில் அகழ்ந்து எடுக்கப்பட்ட கட்டிடப்பகுதி இது யுனெஸ்கோவின் உலகப் பண்பாட்டுச் சின்னங்களில் ஒன்றாக அறிவிக்கப்பட்டுள்ளது. இப்பகுதியில் இடம்பெற்று வருகின்ற அண்மைக் காலத்திய விரிவான நடவடிக்கைகள், பாகிஸ்தானின் தொல்லியல் மற்றும் அருங்காட்சியகத் திணைக்களத்தினதும், பிற ஆலோசகர்களினதும் உதவியுடன் யுனெஸ்கோ மேற்கொண்டுவரும் காப்பாண்மை (conservation) நடவடிக்கைகளை மையப்படுத்தியுள்ளது.
இப்பகுதியில் ஏறத்தாழ 500 ஏக்கர் பரப்பளவில் மேற்கொள்ளப்பட்டிருந்த காப்பு வேலைகள், நிதிப் பற்றாக்குறையினால், 1997 ஆம் ஆண்டில் நிறுத்தப்பட்டது. எனினும் ஏப்ரல் 1997 ஆம் ஆண்டில், யுனெஸ்கோவின் ஆதரவில், மொஹெஞ்சதாரோ அழிபாடுகளை வெள்ளத்திலிருந்து பாதுகாப்பதற்கான திட்டம் ஒன்று தொடங்கப்பட்டது. இரண்டு பத்தாண்டுகளில் நிறைவேற்றப்பட இருக்கும் இந்தத் திட்டத்திற்காக யுனெஸ்கோ நிறுவனம் பத்து மில்லியன் அமெரிக்க டாலர்களை ஒதுக்கியுள்ளது.
வெளி இணைப்புகள்
பகுப்பு:இந்திய வரலாறு பகுப்பு:சிந்துவெளி நாகரிகம் பகுப்பு:இந்தியத் தொல்லியற்களங்கள் பகுப்பு:பாக்கித்தானில் உள்ள உலகப் பாரம்பரியக் களங்கள் பகுப்பு:பாகிசுத்தானில் உள்ள தொல்லியல் களங்கள் பகுப்பு:சிந்துவெளி நாகரிகத்தின் தொல்லியல் களங்கள்
காபூர் ஆறு (புறாத்து ஆறு)
கபூர் சமவெளியின் 40 இலட்சம் ஏக்கர் (16,000 கிமீ²) வேளாண் நிலங்களுக்கு கபூர் ஆற்று நீர் ஆதாரமாக உள்ளது. இவ்வடிநிலத்தில் கோதுமை அதிகம் பயிரிடப்படுகிறது. கபூர் சமவெளியின் வடகிழக்குப் பகுதிகள் சிரியாவின் எரி எண்ணெய் வளம் கொண்டுள்ளது.
புவியியல்
இந்த ஆற்றின் போக்கானது இரண்டு வேறுபட்ட மண்டலங்களாக பிரிக்கப்படலாம்: அவை, மேல் காபூர் பகுதி அல்லது அல்-ஆசாகாவின் வடக்கில் உள்ள காபூர் முக்கோணம், அல்-ஆசாகா மற்றும் புசாய்ரா ஆகியவற்றிற்கு இடைப்பட்ட இடை மற்றும் தாழ் காபூர் என்பன ஆகும்.
துணை நதிகள்
காபூர் ஆற்றின் துணை நதிகள் கிழக்கில் இருந்து மேற்காக பட்டியலிடப்பட்டுள்ளன. இவற்றில் பெரும்பாலான ஆற்றுப்படுகைகள் ஆண்டின் பகுதியளவிற்குத் தான் நீரைக் கொணர்கின்றன..
வரலாறு
இந்த ஆறானது பல பழங்காலத்து ஆசிரியர்களால் வெவ்வேறு எழுத்தாளர்களால் குறிப்பிடப்பட்டுள்ளது. அவ்வாறான, வெவ்வேறு எழுத்தாளர்களால் பயன்படுத்தப்பட்ட வேறு வேறு பெயர்கள் பின்வருமாறு: தொலெமிமற்றும் மூத்த பிளினி ஆகியோர் சாபோராஸ் (Χαβώρας), என அழைத்தனர். புரோகோபியஸ் இதை சாபுரா என அழைத்தார், இசுட்ராபோ, சோசிமஸ், மற்றும் அம்மியானஸ் மார்செலினஸ் இந்த ஆற்றை அபோராஸ் (Ἀβόρρας) என அழைத்தனர், மற்றும் சாராக்சின் ஐசிடோர் இந்த ஆற்றினை அபுராஸ்(Ἀβούρας) என அழைத்தனர். இந்த ஆறு தராசு மலைத்தொடரில் உருவான மெசபடோமியாவின் பெரிய ஆறு என அழைக்கப்படுகிறது. புரோகோபியஸ் இதை முக்கியத்துவம் வாய்ந்த ஆறு என அழைக்கிறார்.
இந்த ஆறானது பல சிறிய சிற்றோடைகளிலிருந்து நீரைப் பெறுகிறது. அவற்றின் பெயர்கள் பழங்கால எழுத்தாளர்களால் பின்வருமாறு குறிப்பிடப்படுகிறது. இவை இஸ்க்ரிடஸ்,(Procop. de Aedif. 2.7), தி கோர்டஸ்(Procop. de Aedif. 2.2), மற்றும் மைக்டோனியஸ், ஜூலியன் அப்போஸ்டேட் போன்றவை ஆகும்.
காபூர் ஆறானது சில நேரங்களில் சேபார் அல்லது கேபார் எனவும் அடையாளப்படுத்தப்படுகிறது. டெல் அபிபின் அமைவிடம் மற்றும் எசேக்கியேல் நூலின் பல முக்கிய காட்சிகளின் அமைப்பும் இந்த ஆற்றுடன் இணைத்து அடையாளப்படுத்தப்படுகிறது.
நவீன காபூர் ஆற்றுப் பள்ளத்தாக்கு
காபூர் ஆற்றுப் பள்ளத்தாக்குத் திட்டம் 1960 களில் தொடங்கியது.இத்திட்டம் பல அணைக்கட்டுகள்ளை மற்றும் கால்வாய்களைத் தொடராகக் கட்டுவதை உள்ளடக்கியதாகும். காபூர் வடிவிலும் பகுதியின் மிகப்பெரிய பாசனத்திட்டத்தின் பகுதியாக மூன்று அணைகள் கட்டப்பட்டுள்ளன. இதன் பகுதியாக புறாத்து ஆற்றின் குறுக்கே கட்டப்பட்டுள்ள தாப்கா அணைக்கட்டும் உள்ளடங்கும். டெல் டேமர் உபமாவட்டத்தின் பகுதியாக இருக்கும் காபூர் ஆறானது தன்னாட்சி அதிகாரம் பெற்ற  அசீரிய அயலகச் சிற்றூருக்கு தாய் பிரதேசமாக இருக்கிறது. ராவின் அல்-அய்ன் மற்றும் அல்-ஹசாகா இடையே காபூரின் துணை நதிகளில் ஹசாகா மேற்கு மற்றும் ஹசாகா கிழக்கு ஆகிய இரண்டு அணைகள் கட்டப்பட்டுள்ளன.
மேற்கோள்கள்
பகுப்பு:ஆசிய ஆறுகள் பகுப்பு:சிரியா பகுப்பு:துருக்கி பகுப்பு:மத்திய கிழக்கின் புவியியல் பகுப்பு:மேற்கு ஆசியாவின் புவியியல்
காவங்கல் சாதுண்னி பணிக்கர்
காவங்கல் சாதுண்னி பணிக்கர் (ஆங்கிலம்:Kavungal Chathunni Panicker) இவர் ஒரு இந்திய பாரம்பரிய நடனக் கலைஞராக இருந்தார், கேரளாவின் பாரம்பரிய நடன வடிவமான கதகளியில் நிபுணரானார். அவர் கடுமையான பயிற்சி முறைகளுக்காகவும், அபிநயத்தின் வெளிப்படையான உடல் விளக்கத்திற்காகவும் குறிப்பிடப்பட்ட கதகளியின் காவலுங்கல் பள்ளியின் (காவங்கல் களரி) ஒரு முதல்வராக இருந்தார். இவர் நடன வடிவத்தில் புதுமைகளைக் கொண்டுவந்ததாக அறியப்படுகிறது, குறிப்பாக அலங்கார இயக்கங்களில் ( கலசம் ) மற்றும் காவங்கல் பள்ளிக்கான இலக்கணம் மற்றும் ஆடைகளின் வளர்ச்சியில் இவரது பங்களிப்புகள் குறிப்பிடப்படுகின்றன. 1973 ஆம் ஆண்டில் சங்கீத நாடக அகாடமி விருதைப் பெற்றுள்ளார். பணிக்கர் மீண்டும் 2006 ஆம் ஆண்டில், இந்தியாவின் நான்காவது மிக உயர்ந்த விருதான பத்மஸ்ரீ வழங்கி இந்திய அரசாங்கத்தால் கௌரவிக்கப்பட்டார்.
சுயசரிதை
காவங்கல் சாதுண்னி பணிக்கர் தென் இந்திய மாநிலமான கேரளாவின் திருச்சூர் மாவட்டத்தில் வடக்கன்சேரி அருகில் உள்ள ஒரு குக்கிராமத்தில் 1922இல் பிறந்தார். 1933 ஆம் ஆண்டில், தனது பதினோராவது வயதில், இவரது மாமாவான சங்கர பணிக்கரின் பயிற்சியின் கீழ், இவர் மூன்று ஆண்டுகள் தங்கியிருந்தார். பின்னர் கட்டம்பூர் கோபாலன் நாயரின் கீழ் கதகளி கற்கத் தொடங்கினார். அவரது முதல் அரங்கேற்றம் 1936 இல் 14 வயதில் இருந்தது. ஆறு ஆண்டுகள் கழித்து தனது 20 வயதில், பணிக்கர் தனது சொந்த குழுவை உருவாக்கினார்.
1947 ஆம் ஆண்டில், பணிக்கரும் அவரது குழுவும் தமிழ்நாட்டின் மலைவாசத்தலமான உதகமண்டலத்தில் ஒரு நிகழ்ச்சியை நிகழ்த்தினர். அங்கு இந்திய விஞ்ஞானியான விக்ரம் சாராபாய் மற்றும் புகழ்பெற்ற பரதநாட்டிய நடனக் கலைஞரும், அகமதாபாத் தர்பனா நிகழ்த்து கலைகள் அகாடமியின் நிறுவனருமான அவரது மனைவி மிருணாளினி சாராபாய் ஆகிய இருவரையும் சந்திக்க வாய்ப்பு கிடைத்தது. அடுத்த ஆண்டு, அந்த நிறுவனத்தில் அதன் முதல்வராக சேர மிருணாலினி சாரபாயிடமிருந்து பணிக்கருக்கு அழைப்பு வந்தது. இவரும் அந்த வாய்ப்பை ஏற்றுக்கொண்டு 1985 இல் ஓய்வு பெறும் வரை தர்பானாவுடன் இருந்தார். குழுவுடன் பயணிக்கவும், உலகெங்கிலும் உள்ள பல்வேறு நாடுகளில் நடனத்தை நிகழ்த்தவும், குழுவின் சோதனை தயாரிப்புகளான மனுஷ்யன் உடன் தொடர்பு கொள்ளவும் சங்கம் இவருக்கு உதவியது. அகமதாபாத்தில் இருந்த தனது காலக்கட்டத்தில் தனது கதகளி நடிப்பைத் தொடர்ந்தார். மேலும் கல்யாணசௌகந்திகம் மற்றும் தோரோணாயுதத்தில் ஹனுமான், துரியோதன வதத்தில் கோபமான வீமன் , நளச்சரித்திரம் கிராதம் ஆகியவற்றில் கட்டாலா (வேட்டைக்காரன்) போன்ற பல குறிப்பிடத்தக்க நடிப்புகளைக் கொண்டிருந்தார்..
கேரளாவுக்குத் திரும்பிய பிறகு, கதகளிக்கு ஒரு பள்ளியைக் கண்டுபிடிக்க முயன்றார். ஆனால் அவருக்கு ஒரு பக்கவாதம் ஏற்பட்டது. அது இவரை இயலாததாக்கியது. எனவே இவரது முயற்சி முடிவடையவில்லை. சாதுன்னி பணிக்கர் 2007 ஆம் ஆண்டு நவம்பர் 29 ஆம் தேதி சொந்த கிராமமான திருச்சூர் அருகே எருமபெட்டியில் உள்ள ஒரு மருத்துவமனையில் மூன்று மாதங்கள் பிடித்து வைத்திருந்த நோய்களால் இறந்தார். இவரது மனைவி, இவர்களது இரண்டு குழந்தைகள்  மற்றும் அவருடைய பல சீடர்கள் உள்ளிட்ட பலரையும் விட்டுச் சென்றார்.
விருதுகள் மற்றும் அங்கீகாரங்கள்
சாதுன்னி பணிக்கர் 1973 ஆம் ஆண்டில் இந்திய அரசிடமிருந்து சங்கீத நாடக அகாடமி விருதைப் பெற்றார். இதைத் தொடர்ந்து குஜராத் மாநில நாடக அகாடமி விருதும், கேரள கலாமண்டலம் சகஊழியம் வழங்கப்பட்டன. 2003 இல் கேரள சங்கீத நாடக அகாடமி சகஊழியம் வழங்கப்பட்டன. அடுத்த ஆண்டு 2004 ல், அவர் கேரள அரசு மூலம் கேரள மாநில கதகளி விருது பெற்றார்    இந்தியாவின் முன்னாள் பிரதம மந்திரி ஜவகர்லால் நேரு அவர்களால் மோதிரம் மற்றும் பதக்கம் பணிக்கருக்கு வழங்கப்பட்டது. 2006 ஆம் ஆண்டில், இந்திய அரசாங்கம் இவருக்கு பத்மஸ்ரீ விருது வழங்கி கௌரவித்தது..
வெளி இணைப்புகள்
பகுப்பு:2007 இறப்புகள் பகுப்பு:1922 பிறப்புகள் பகுப்பு:திருச்சூர் மாவட்ட நபர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:மலையாள நபர்கள் பகுப்பு:பத்மசிறீ விருது பெற்ற கலைத் துறையினர்
சாஃபோ
thumb|right|150px|சாஃபோ சாஃபோ (Sappho) ஒரு பண்டைய கிரேக்கப் பெண் தன்னுணர்வுக் கவிஞர் ஆவார். லெஸ்போஸ் தீவில் பிறந்த இவரை பின் வந்த கிரேக்கர்கள் ஒன்பது தன்னுணர்வுக் கவிஞர்களுள் ஒருவராகக் கொள்வர். வரலாற்றிலும், கவிதையிலும் இவரை லெஸ்போஸ் தீவின் மிட்டிலீனி (Mytilene) என்னும் நகரத்துடன் தொடர்புபடுத்துவது உண்டு. இவர் பிறந்த இடமாக அதே தீவிலிருந்த இன்னொரு நகரான எர்சோஸ் என்னும் நகரையும் சொல்வது உண்டு. இவர் கிமு 630 க்கும் கிமு 612 க்கும் இடையில் பிறந்து கிமு 570 அளவில் இறந்ததாகச் சொல்லப்படுகிறது. இவரின் பெற்றோர்கள் ஸ்காமாண்டிரோனிமஸ், கிலெயிஸ் ஆவார்கள். இவருக்கு ஒரு மகள் இருந்ததாகவும் அவளை தனது தாயின் நினைவாக கிளெயிஸ் என்று அழைத்ததாகவும் குறிப்புகள் காணப்படுகின்றன. இவர் எழுதி பண்டைக் காலத்தவர் படித்துச் சுவைத்ததாகச் சொல்லப்படும் பெரும்பாலான கவிதைகள் இன்று கிடைத்தில எனினும் தப்பியிருக்கும் பகுதிகள் மூலம் அவரது புகழ் நிலைத்துள்ளது.
வாழ்க்கை
சாஃபோவுக்கு அல்கேயஸ் என்ற பெயருடைய ஆண் கவிஞர் காதலராக இருந்திருக்கிறார். அல்கேயஸ் சாஃபோவை ‘கரு நீலமுடியுடைய தூய்மையான தேன் போன்று புன்முறுவல் பூக்கும் அழகி’ என்று வருணிப்பதற்கான குறிப்பொன்று காணப்படுகிறது. சாஃபோவும் அல்கேயசும் ஒன்றாக உள்ள ஓவியங்கள் இன்றும் கலைக்கூடங்களில் காணப்படுகின்றன. (வலது)
சாஃபோவும் இளம்பெண்களும்
சாஃபோவுக்கு இளம்பெண் காப்பக பொறுப்பாளராக இருக்கும் வாய்ப்பு கொடுக்கப்பட்டது. இளம்பெண்களுக்கு பலவகையான திறன்களையும் அறிவுக்கூறுகளையும் வழங்குவதே இவரின் பணியாக இருந்திட்ட போதிலும், இவர் அவர்கள் ஒருசிலரின் அழகைக்கண்டு மயங்கியவராகவும் அவரழகை அனுபவிக்கும் வேட்கை மிக்கவராகவும் இருந்திருக்கிறார் என்பதை அவரின் கவிதைகள் மூலமாகவும் அவரின் பண்புகளை விளக்கும் கலைக்கூடங்களில் இன்றும் காணப்படும் ஓவியங்கள் மூலமாகவும் நாம் அறிந்து கொள்ள முடிகிறது.
கிரேக்க நாட்டில் கிமு ஆறாம் நூற்றாண்டு போன்ற பண்டைய நாட்களில் இத்தகு ஓரினச் சேர்க்கைப் பழக்கம் உடையவரை பிற்காலங்களில் கிபி 19, 20 மற்றும் 21 ம் நூற்றாண்டுகளில் வெறுத்து ஒதுக்கப் படுவது போன்று எந்த காழ்ப்பு உணர்ச்சியும் அவர்பால் காட்டப்படவில்லை. லெஸ்பியன் (Lesbian), ஓரினச்சேர்க்கையுள்ள பெண், லெஸ்பியனிசம் (Lesbianism) பெண்களில் ஓரினச்சேர்க்கை என்ற சொற்கள் கிபி 19ம் நூற்றாண்டு முதற்கொண்டே வழக்கத்தில் உள்ளன. மேற்கண்ட இரண்டு சொற்களுக்கும் இவர் காரணமானவர் என்று கருதப்படுகிறார். இதோடுமட்டுமல்லாமல் இவர் பெயர் தழுவிய சாஃபிக் (Sapphic), சாஃபிசம் (Sappism) என்ற சொற்களும் இவரது பெயரிலிருந்து பிறந்த பெண்களின் ஓரினச் சேர்க்கையைக் குறிக்கின்ற சொற்களாக இருக்கின்றன.
சாஃபோவும் சாக்ரடீசும்
கிரேக்க நாட்டு தத்துவமேதை சாக்ரடீஸ் ஓரினச் சேர்க்கை கொண்ட ஆண் விரும்பி. இவரின் ஆண் காதலர்கள் அல்சிபையாடிஸ், சார்மௌஇடிஸ், பேட்ரஸ் ஆகிய மூவருமாவர். இதைபோன்றே சாஃபோவும் ஓரினச்சேர்க்கை கொண்ட பெண் விரும்பி. இவரின் பெண்காதலர்கள் கிரின்னா, அத்திஸ், அன்க்டோரியா ஆகிய மூவருமாவர். சாக்ரடிஸ் ஒர் ஆண்விரும்பி (Gay) என்றால் சாஃபோ ஒரு பெண்விரும்பி (Lesbian) என்பது வெளிப்படையாகின்றது. காதற்கலையை (Art of love) இருவரும் ஓரினச்சேர்க்கை (Homosexuality) மூலமே கண்டிருக்கிறார்கள் என்பதும் புலனாகின்றது.
சாஃபோவுக்கு பெண்களிடம் ஈடுபாடு அதிகமாக இருந்ததற்கான குறிப்புகள் இவர் கவிதைகளில் காணப்படுகின்றன. இவரின் தனிப்பற்றுக்குப் பாத்திரமான அத்தீஸ், அனக்டோரியா ஆகியோர் பெயரையே தலைப்பாகக் கொண்ட கவிதைகள் இவரது காதலின் செறிவை உணர்த்துகின்றன. சாஃபோவின் கவிதைகள் தன் ஊணர்ச்சிப் பாக்கள் (Lyrics) என்ற வகையைச் சேர்ந்தன. இவை லயர்(Lyre) என்ற இசைக் கருவியின் இசையுடன் இணைத்து அக்காலத்தில் பாடப்பட்டன. சாஃபோ ஒன்பது முது பெரும் கிரேக்க மொழிக் கவிஞருள் ஒருவராகக் கருதப்படுகிறார்.
காலம்
ஸ்ட்ராபோ என்பவர் கூற்றுப்படி சாஃபோ, மிட்டிலீனியைச் சேர்ந்த அல்சீயஸ் (பிறப்பு கிமு 620), பித்தாக்கஸ் (கிமு 645 - 570) என்பவர்களது சமகாலத்தவர் ஆவார். அத்தீனியஸ் என்பவரோ சாஃபோ லிடியாவைச் சேர்ந்த அல்யாத்தெஸ் (Alyattes - கிமு 610 - 560) வாழ்ந்த காலத்தில் வாழ்ந்தவர் என்கிறார்.
சாஃபோவின் வாழ்க்கையைப் பற்றி அறிந்து கொள்வதற்கான ஒரே சமகாலத்து மூலம் அவரது கவிதைகள் மட்டுமே. ஆனாலும் அறிஞர்கள் அவற்றிலிருந்து வரலாற்றுத் தகவல்களைப் பெறமுடியும் என்று நம்பவில்லை. இவர் பற்றிய பெருமளவிலான வாழ்க்கைக் குறிப்புக்களைப் பெற உதவும் பிற்காலத்து மூலங்கள் குறித்தும் சந்தேகங்கள் உள்ளன.
சாஃபோவின் கவிதைகளும் கிரேக்கத் தொன்மவியலும்
சாஃபோ எழுதிய கவிதைகளில் இருநூரு கவிதைகள் இது வரை கண்டறியப்ப்ட்டுள்ளன. அதில் பதினாறாவது துணுக்கும் நாற்பத்தி நான்காவது துணுக்கும் கோமர் காப்பியங்களை ஒட்டி எழுதப்பட்டவை. அதனால் சாஃபோ கோமர் காப்பியங்களை அதிகம் அறிந்தவராக அறியப்படுகிறார்.
நிகிதா துக்ரல்
நிகிதா துக்ரல் (பிறப்பு சூலை 6, 1981) இந்தியத் திரைப்பட நடிகையும், வடிவழகியுமாவார். இவர் தமிழ், தெலுங்கு, மலையாளம் மற்றும் இந்தி திரைப்படங்களில் நடித்துள்ளார். இவர், வெங்கட் பிரபு இயக்கிய சரோஜா திரைப்படத்தில் இடம்பெற்ற கோடான கோடி என்ற குத்துப் பாடலின் மூலமாகப் பிரபலமானார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:மும்பையைச் சேர்ந்தவர்கள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:1981 பிறப்புகள்
பஞ்சாபி மொழிக் கவிஞர்கள் பட்டியல்
மேலும் படிக்க
பகுப்பு:பஞ்சாபி மொழி பகுப்பு:பஞ்சாபி மக்கள் பகுப்பு:பஞ்சாபி இலக்கியம் பகுப்பு:பட்டியல்கள் பகுப்பு:பஞ்சாப் பட்டியல்கள்
ஜொனாதன் நிட்சன்
ஜொனாதன் நிட்சன், கனடாவில் உள்ள யார்க் பல்கலைக்கழகத்தில் அரசியல் பொருளியல் துறையின் பேராசிரியர் ஆவார். 2009 ஆம் ஆண்டில் சிமோச்சர் பிச்சலருடன் இணைந்து மூலதனம் ஒரு சக்தியாக: அதன் அதிகாரங்களைப் பற்றிய படிப்பு என்ற புத்தகத்தை எழுதி வெளியிட்டார். மூலதனத்தின் உள்ள மூலதனம் தன்மை பற்றிய இவர்களின் எழுத்துக்கள் மார்க்சிசம் மற்றும் புதியசெந்நெறிப் பொருளாதாரம் ஆகியவற்றுக்கான ஒரு மாற்றுப் பார்வையை வழங்குகிறது. இவரின் கருத்துப்படி மூலதனம் என்பது அதிகாரத்தின் ஒரு அளவுகோள். இவருடைய தத்துவ கோட்பாட்டின் படி ஒரு மாறுபட்ட குவியல் மூலம் ஒரு நிறுவனத்தின் சராசரி இலாபத்தை விட அதிக இலாபத்தை ஈட்ட முடியும்.
மேற்கோள்கள்
பகுப்பு:கனடியப் பொருளியலாளர்கள்
சத்திரம்புதுக்குளம் தங்கம்மன் கோயில்
சத்திரம்புதுக்குளம் தங்கம்மன் கோயில் தமிழ்நாட்டில் திருநெல்வேலி மாவட்டம், சத்திரம்புதுக்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் தசரா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெகு
பெகு (Pegu அல்லது Bago) அல்லது பைகோவை, என்பது மியான்மரின் (பர்மா) பெகு பிராந்தியத்தின் தலைநகராகும். இது யங்கோன் நகரில் இருந்து வட-கிழக்கே 80 கிமீ தொலைவில் அமைந்துள்ளது.
பகுப்பு:பகோ பிரதேசம் பகுப்பு:பர்மிய நகரங்கள்
அறிவியல் களஞ்சியம்
வரலாறு
அறிவியல் களஞ்சியம் தொகுக்கும் பணி மார்ச் 1983 ம் ஆண்டு சென்னையில் தொடங்கப்பட்டது. முதன்மைப் பதிப்பாசிரியராக பி. எல். சாமி இரண்டரை ஆண்டுகள் 1987 நடுப்பகுதி வரை செயற்பட்டார். இரண்டாவது முதன்மைப் பதிப்பாசிரியராக கி. கண்ணபிரான் அவர்கள் ஓராண்டு செயல்பட்டார். மூன்றாம் பதிப்பாசிரியராக உலோ. செந்தமிழ்க்கோதை அவர்கள் 1988 ஜூன் முதல் செயல்பட்டார். நான்காம் பதிப்பாசிரியராக கு. கூ. அருணாச்சலம் அவர்கள் செயல்பட்டார். ஐந்தாம் முதன்மைப் பதிப்பாசிரியராக ந. கோவிந்தசாமி அவர்கள் செயல்பட்டார். இறுதித் தொகுதிகளில் (17,18,19) இராம. சுந்தரம் அவர்கள் செயல்பட்டார். தொடக்கத்தில் இக்களஞ்சியத் திட்டத்தை உருவாக்கி ஒப்புதல் பெற்றவரும் இவரே என்பது குறிப்பிட தக்கது.
துறைகள்
அறிவியல் களஞ்சியத்தில் பின்வரும் துறைகளை உள்ளடக்கத் திட்டமிட்டு நடைமுரைப்படுத்தப்பட்டது.
மேற்கோள்கள்
பகுப்பு:அறிவியல், தொழில்நுட்பத் தமிழ்க் கலைக்களஞ்சியங்கள் பகுப்பு:தஞ்சை தமிழ்ப் பல்கலைக்கழகம்
புரட்சிக்கவி (நூல்)
புரட்சிக்கவி என்பது பாவேந்தர் பாரதிதாசனின் கவிதைநூல் எனலாம்.
கருத்தான மொழிமாற்றம்
இது பில்கணீயம் என்ற வடமொழி இலக்கியத்தினைத் தழுவியிருப்பினும் பாவேந்தர் பல திருத்தங்கள் செய்து, மொழிப்பற்று, நாட்டுப்பற்று என்று பல ஆழமான கருத்துகளையும் புகுத்தியுள்ளார். வடமொழியில் கதைநாயகனான கவிஞன் அஞ்சும் தன்மை உடையவனாக இருக்கிறான், இறுதியில் இறந்துவிடுகிறான். எனினும், தமிழில் அவன் நெஞ்சுரமிக்க இளைஞன், தன் காதலியின் உதவியாலும், தன் நிகரற்ற பேச்சாற்றலாலும் மக்களைக் கவர்ந்து, மன்னனை எதிர்த்துப் புரட்சிக்கு வித்திட்டுத் தானும் காதலில் வென்று, தன் மக்களுக்கும் குடியாட்சி பெற்றுத்தருகிறான் என்பது இதன் தனிச்சிறப்பு.
கதாபாத்திரங்கள்
அமுதவல்லி: அழகிலும், பண்பிலும், அறிவிலும் சிறந்து விளங்கும் அரச குமாரி. தேவைபட்டால் நாட்டின் மன்னனையே எதிர்க்கும் அளவிற்கு திண்மை கொண்டவள்.
உதாரன்: அமுதவல்லிக்கு யாப்பும் பாடல் புனையும் திறனும் கற்பிக்க வரும் ஒரு சாதாரண கவிஞன், நாட்டில் குடியாட்சி பிறக்க வித்திடுகிறான்.மேலும், தனது புனிதமான காதலை அரசியிடம் கூறி, அதற்கு சாகும் வரை சென்று உரக்க போராடி வென்றவன்.ஆண் மகனுக்குரிய அழகு பெற்றவன். உதாரன் என்பது அவன் பெயர் ஆகும்.
அரசன்: அமுதவல்லியின் தந்தை.
அமைச்சர்: இவர்தான் எவ்வாறு கவிக்கும் அரசிளங்குமரிக்கும் இடையே காதல் மலராதவாறு பயிற்சி அளிக்க இயலும் என்று அறிவுறுத்துபவர்.மேலும் இரண்டு காதல் உள்ளங்களை பிரிக்கும் எல்லையாக இருப்பவர்.
மக்கள்: மன்னனின் அரசுக்கு கீழ்.
கதைக்கரு
மிகவும் இளமையான தன் மகளும், பல கலைகளில் கைதேர்ந்தவளுமான தன் மகள் அமுதவல்லிக்கு கவிதை புனையும் கலையினைக் கற்றுத்தர விழைகிறான் அரசன். அமைச்சர் உதாரன் பெயரை முன்மொழிந்து அவன் அழகும், அறிவும், இளமையும் உள்ளவன் என்றுரைக்க, தன் மகள் ஒரு சாதாரண கவிஞரோடு எங்கு காதல்வயப்பட்டுவிடுவாளோ என்று அரசன் தயங்கியதால் அதற்கும் ஒரு உத்தியை உரைக்கிறார் அமைச்சர்.
அதன்படி, அந்நாட்களில் குருடனைக் காண்பதும் கூட அபசகுனம் என்பதால், உதாரன் ஒரு பிறவிக்குருடன் என்று அரசன் அமுதவல்லியிடம் கூறுகின்றான். இதுபோலவே உதாரனிடம் அமுதவல்லி ஒரு தொழுநோயாளி என்றும் கூற, இருவரிடையே திரையிட்டுப் பாடம் கற்பிக்கப்படுகிறது.
ஆனால், ஓர் இரவு அழகிய நிலவினைக் கண்டு உதாரன் தன்னை மறந்து பாடல் புனைய, பிறவிக்குருடன் எவ்வாறு திங்களைக் காண இயலும் என்று ஐயங்கொண்ட அமுதவல்லி திரையினை விலக்கி அங்கே அழகிய ஆண்மகன் இருப்பதைக்கண்டு காதல்வயப்படுகிறாள். உதாரனும், இவளைக்கண்டு வானின் தேவதைகளில் ஒருத்தி என வியக்க, இருவரும் காதல் கொள்கிறார்கள்.
இந்தக் காதல், மன்னனின் காதுகளை எட்ட அவன் அவ்விருவர் இணைந்திருக்கும் வேளையில் தானே உளவு பார்த்துக் கையும் களவுமாகப் பிடித்து உதாரனைக் குற்றவாளியாக்கி மரணதண்டனை விதிக்க, அமுதவல்லி தான் முன்பு உதாரனுக்களித்த வாக்கிற்கிணங்க அதனை எதிர்க்கிறாள். அதனால் வெகுண்ட மன்னன் இருவருக்கும் சேர்த்தே மரணதண்டனையை விதிக்கப் பணிக்கிறான்.
பின்னர், கொலைக்களத்தில், அமுதவல்லியும் உதாரனும் மக்களிடம் மொழிப்பற்றுடனும் நாட்டுப்பற்றுடனும் பேச, மக்கள் வெகுண்டெழ, கொலையாளர்கள் அஞ்சி ஓடினார்கள். மக்கள் அரசவை புகுந்து மன்னரின் முடியாட்சிக்கு முற்றுப்புள்ளி வைப்பதோடு உதாரனும், அமுதவல்லியும் காதல் வயப்பட்ட நிலையில் கண்ட கனவான மக்களாட்சியும் மலர்கிறது.
கூறப்பட்ட கருத்துக்கள்
சில ஆழமான பின்வரும் கருத்துக்களைக் கவிஞர் உதாரன் மற்றும் அமுதவல்லி வாயிலாக முன்வைக்கிறார்:
ஆழமான உணர்வுகள்
பின்வரும் பல உணர்வுகளை உள்ளிருத்திக் கதை நகர்கிறது:
இலக்கிய நயம்
இப்புத்திலக்கியக் காப்பியத்தில் பாவேந்தர் பாரதிதாசன் பல்வேறு அணிகளும், பாக்களையும் எடுத்தாண்டுள்ளார். அவற்றுள் சில பின்வருமாறு:
வெளி இணைப்புகள்
பகுப்பு:தமிழ் இலக்கியம் பகுப்பு:தமிழ் கவிதை நூல்கள் பகுப்பு:பாரதிதாசன் நூல்கள் பகுப்பு:இந்தியத் தமிழ் நூல்கள் பகுப்பு:பாரதிதாசன் கவிதைகள்
தேவாங் காந்தி
தேவாங் ஜயந்த் காந்தி (Devang Jayant Gandhi, செப்டம்பர் 6. 1971), ஓர் இந்தியத் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 இலிருந்து 2000 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் குஜ்ராத்தைச் சேர்ந்தவர் .
பகுப்பு:இந்தியத் துடுப்பாட்டக்காரர்கள் பகுப்பு:1971 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:பாவ்நகர் மாவட்ட நபர்கள்
100 டிகிரி செல்சியஸ்
100 டிகிரி செல்சியஸ் வரவிருக்கின்ற மலையாளத் திரைப்படமாகும். இத்திரைப்படத்தினை ராகேஷ் கோபன் எழுதி இயக்கியுள்ளார். இத்திரைப்படத்தில் ராகேஷ் கோபன் சுவேதா மேனன், மேக்னா ராஜ், பாமா, அனன்யா மற்றும் ஹரிதா ஆகியோர் நடித்துள்ளனர்
ஆதாரங்களும் மேற்கோள்களும்
பகுப்பு:2014 மலையாளத் திரைப்படங்கள் பகுப்பு:அறிமுக இயக்குநர் திரைப்படங்கள்
இராமதேவ சித்தர்
இராமதேவ சித்தர் புலத்தியரிடம் சீடராக இருந்தவர் என்றும், பதினெட்டு சித்தர்களில் ஒருவர் ஆவார். 18 சித்தர்களில், மருத்துவத்திற்கு தன்னை முழுமையாக அர்ப்பணித்து அதில் நிபுணத்துவம் பெற்றிருந்த ராமதேவ சித்தர் அவர்களின் ஜீவ சமாதி மதுரை அழகர்கோவிலில் அமைந்திருக்கிறது.. சித்த மருத்துவத்தின் ஞானி என அனைத்து சித்தர்களாளும் மதிக்கப்பட்டவர்.
அமைவிடம்
மதுரை மாவட்டம், அழகர் கோவில் மலை மேல் மலையேற்றமாக சென்றால் பகவான் ராம தேவ சித்தர் ஜீவ சமாதி அமைந்துள்ளது.பழமுதிர்சோலை அடுத்து ராக்காயி தீர்த்தத்திற்கு செல்வோம்.இது வரை மட்டுமே பொதுவாக மக்கள் செல்வார்கள்.ராக்காயி தீர்த்தம் அடுத்து மேலே சென்றால் வனப்பகுதியில் செல்லலாம். 2 கி.மீ பயணித்தால் மலை உச்சியில் பகவான் ராம தேவர் சித்தர் சமாதி காணலாம்.
சிறப்புகள்
குறுகலான மலைப் பாதை வழியாக சென்றால் மலை உச்சியில் பகவான் ராம தேவர் சித்தர் ஜீவ சமாதி அமைந்துள்ள இடத்தை அடையலாம்.அவ்விடம் குளுமையாக இருக்கும். தியானம் செய்ய உகந்த இடம் ஆகும். மலையேற்றம் உடலுக்கும் உள்ளத்திற்கும் உற்சாகத்தை தரும்.
வெளியிணைப்புகள்
பகுப்பு:சித்தர்கள்
சொரக்காயலப்பள்ளி
சொரக்காயலப்பள்ளி (Sorakayalapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இம்மிடிநாயக்கனப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 30 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 117  வீடுகள் உள்ளன. கிராமத்தின் மொத்த மக்கள் தொகையானது 466 ஆகும். இதில் ஆண்கள் எண்ணிக்கை 244, பெண்களின் எண்ணிக்கை 222 என உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
ரகுமானுல்லா குர்பஸ்
ரகுமானுல்லா குர்பஸ் (பஷ்தூ: رحمان الله ګربز‎; பிறப்பு 28 நவம்பர் 2001) என்பவர் ஆப்கானித்தான் துடுப்பாட்டக்காரர் ஆவார். இவர் ஆப்கானித்தானுக்காக செப்டம்பர் 2019ஆம் ஆண்டு அறிமுகமானார். ஜனவரி 2021ஆம் ஆண்டு அறிமுகமான முதல் ஒருநாள் போட்டியிலேயே சதமடித்த முதல் ஆப்கானித்தான் வீரரானார்.
திரிதி பானர்ஜி
திரிதி பானர்ஜி (Dr. Dhriti Banerjee) இந்திய விலங்குகள் கணக்கெடுப்பு நிறுவனத்தின் முதல் பெண் இயக்குநர் ஆவார். இந்திய சுற்றுச்சூழல் மற்றும் வனங்கள் அமைச்சகத்தின் கீழ் இந்த விலங்குகள் கணக்கெடுப்பு நிறுவனம் செயல்படுகிறது. 2021 ஆகத்து 5 ஆம் நாள் இவர் இந்தப் பதவியில் நியமிக்கப்பட்டுள்ளார். இந்திய விலங்குகள் கணக்கெடுப்பு நிறுவனத்தின் 105 ஆண்டு கால வரலாற்றில் ஒரு பெண் இயக்குநராகியிருப்பது இதுவே முதல் முறையாகும். இவர் இதே நிறுவனத்தின் எண்ணிம வரிசை தகவல் திட்டத்தின் ஒருங்கிணைப்பாளராக 2012 ஆம் ஆண்டு முதல் பணியாற்றியுள்ளார் என்பதும் குறிப்பிடத்தக்கது. முன்னதாக இதே நிறுவனத்தில் இவர் இணை இயக்குநராகவும் பணியாற்றியுள்ளார். இந்திய விலங்குகள் கணக்கெடுப்பு நிறுவனத்தின் 100 ஆம் ஆண்டு விழாக் கொண்டாட்டத்தின் போது தி குளோரியஸ் 100 உமன்ஸ் சயின்டிபிக் கான்ட்ரிபியூசன் இன் இசட் எஸ் ஐ என்ற புத்தகத்தின் இணை ஆசிரியராக இருந்து வெளியிட்டார்.
மேற்கோள்கள்
பகுப்பு:பெண் அறிவியலாளர்கள்
பெரியாழ்வார் பாடிய பிள்ளைத்தமிழ்
பெரியாழ்வார், ஆழ்வார்கள்களில் ஒருவர். கி.பி. 6 நூற்றாண்டின் பிற்பகுதியில் வாழ்ந்தவர். வைணவர். இவரது பாடல்கள் நாலாயிர திவ்வியப் பிரபந்தம் நூலில் முதல் 5 திருமொழிகளாக அமைந்துள்ளன. அவற்றில் 474 பாடல்கள் உள்ளன. இவற்றில் இவர் கண்ணனைப் பிள்ளையாகப் பாவித்துப் பாடிய பாடல்களும் உள்ளன. பாட்டியல் இலக்கண நூல்கள் பிள்ளைத்தமிழ் என்னும் இலக்கண நெறியை வகுப்பதற்கு முன்னர் தோன்றிய பிள்ளைத்தமிழ்ப் பாடல்கள் இவை. தொல்காப்பியம் கடவுளைக் குழந்தையாகப் பாவித்துப் பாடும் பகுதியைப் பாடாண் திணையின் பகுதியாகக் குறிப்பிடுகிறது.
பெரியாழ்வாரின் குழந்தைக் கண்ணன்
பெரியாழ்வார் கண்ணனைக் குழந்தையாகப் பாவித்துப் பாடிய பாடல்களின் வரிசை (+1 எனக் குறிப்பிடப்பட்டுள்ள பாடல் பாடலைப் பாடுபவர் இன்ன பயன் பெறுவார் எனக் கூறுகிறது):
இது மேலும் தொடர்கிறது. கண்ணனைப்பற்றி அயலகத்தார் யசோதையிடம் முறையிடல், கண்ணனுக்கு முலைப்பால் தராதே எனல், முதலானவை இதன் தொடர்ச்சி.
அடிக்குறிப்பு
பகுப்பு:பிள்ளைத்தமிழ் பகுப்பு:வைணவத் தமிழ் இலக்கியம்
நவனாரி ஊராட்சி
நவனாரி ஊராட்சி (Navanari Gram Panchayat), தமிழ்நாட்டின் திருப்பூர் மாவட்டத்தில் உள்ள குண்டடம் வட்டாரத்தில் அமைந்துள்ளது. இந்த ஊராட்சி, தாராபுரம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1417 ஆகும். இவர்களில் பெண்கள் 675 பேரும் ஆண்கள் 742 பேரும் உள்ளனர்.
உலக தூக்க நாள்
உலக தூக்க நாள் (World Sleep Day) ஆண்டுதோறும் மார்ச் மாதத்தின் இரண்டாவது முழுமையான வாரத்தின் வெள்ளிக்கிழமை அன்று கொண்டாடப்படுகிறது. இந்நிகழ்வு தூக்க மருத்துவத்துக்கான உலக அமைப்பினால் 2008 ஆம் ஆண்டு முதல் நினைவுகூரப்படுகிறது. ஆரோக்கியமான, சிறந்த தூக்கத்தின் பயன்களைக் கொண்டாடுவதும், தூக்கப் பிரச்சினைகள், மற்றும் அதற்கான மருத்துவம், கல்வி, சமூக நோக்கு ஆகியவற்றை சமூகத்தின் கவனத்திற்குக் கொண்டு வருவதும், தூக்கக் கோளாறுகளின் தடுப்பு மற்றும் அவற்றின் மேலாண்மையை ஊக்குவிப்பதும் இந்நிகழ்வின் நோக்கமாகும்.
நவனாரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உலக தூக்க நாள்
ஆண்டு நிகழ்வுகள்
உலக தூக்க நாள் மார்ச் மாதத்தின் இரண்டாவது முழுமையான வாரத்தின் வெள்ளிக்கிழமை அன்று இடம் பெறுகிறது. (மார்ச் சம இரவு நாள்). முதலாவது தூக்க நாள் 2008 மார்ச் 14 அன்று கொண்டாடப்பட்டது. இந்நிகழ்வுகளில், தூக்கம் தொடர்புடைய விவாதங்கள், மற்றும் கல்விக் கண்காட்சிகள் ஆகியன இடம்பெறுகின்றன.
நவனாரி ஊராட்சி
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலக தூக்க நாள்
மேற்கோள்கள்
பகுப்பு:மார்ச் சிறப்பு நாட்கள் பகுப்பு:தூக்கம்
மோர்ஸ் தந்திக்குறிப்பு
right|thumb|290px|மோர்ஸ் தந்திக்குறிப்பு எழுத்துக்கள் மற்றும் எண்களின் விளக்கப்படம் மோர்ஸ் தந்திக்குறிப்பு குறிப்பிட்ட தாளத்தைப் பயன்படுத்தி தந்தித் தகவலைப் பரிமாறிக்கொள்ளும் எழுத்துருக் குறியீட்டின் வகையாகும். முறைப்படுத்தப்பட்ட வரிசையுள்ள சிறிய மற்றும் நீண்ட பகுதிகள், எழுத்துக்கள், எண்கள், நிறுத்தற்குறிகள் மற்றும் சிறப்பு எழுத்துருக்கள் போன்றவைகளைப் பயன்படுத்தி ஒரு செய்தியைக் கொடுப்பதற்கு மோர்ஸ் தந்திக்குறிப்பு பயன்படுகிறது. சிறிய மற்றும் நீண்ட பகுதிகள் ஆன் ஆஃப் கீயிங்கில் ஒலிகள், குறிகள் அல்லது துடிப்புகள் போன்ற வடிவங்களில் உருவாக்கப்பட்டிருக்கலாம். மேலும் அவை பொதுவாக "புள்ளிகள்" மற்றும் "கோடுகள்" அல்லது "டிட்ஸ்" மற்றும் "டாஸ்" என அழைக்கப்படுகின்றன. ஒரு நிமிடத்திற்கான வார்த்தைகள் (WPM) அல்லது ஒரு நிமிடத்திற்கான எழுத்துருக்கள் மூலம் மோர்ஸ் தந்திக்குறிப்பின் வேகம் கணக்கிடப்படுகிறது.
உண்மையில் சாமுவெல் எஃப். பி. மோர்ஸ் அவர்களின் மின் தந்திக்காகவே 1840களின் தொடக்கத்தில் இவ்வகை உருவாக்கப்பட்டது. 1890களின் தொடக்கத்தில் மோர்ஸ் தந்திக்குறிப்பு ஆரம்பகால வானொலி தகவல் தொடர்புக்கும் பரவலாகப் பயன்படுத்தப்பட்டது. இருபதாம் நூற்றாண்டின் முற்பகுதிகளில் பெரும்பாலான உயர் வேக சர்வதேசத் தகவல் தொடர்பானது தந்தி இணைப்புகள், கடலுக்கடியில் செல்லும் இணைப்புகள் மற்றும் வானொலி சுற்றுகள் போன்றவற்றைப் பயன்படுத்தி மோர்ஸ் தந்திக்குறிப்பில் மேற்கொள்ளப்பட்டன. எனினும் மோர்ஸ் எழுத்துருக்களின் மாறுபடு நீளத்தை தானியங்கு சுற்றுகளில் ஏற்படுத்துவது சிரமமாக இருந்தது. அதனால் பெரும்பாலான மின்னணுத் தொடர்புகள் பவ்டாட் குறியீடு மற்றும் ASCII போன்ற இயந்திரத்தினால் படிக்கப்படக்கூடிய வடிவங்களுக்கு மாறிவிட்டன.
அமெச்சூர் வானொலியை இயக்குபவர்கள் பயன்படுத்தும் மோர்ஸ் தந்திக்குறிப்பு மிகவும் பரவலான தற்காலப் பயன்பாடாகும். எனினும் பல நாடுகளில் அமெச்சூர் உரிமத்திற்கு இது தேவையில்லை. தொழில் துறையில், விமானிகளும் வான்வழிப் போக்குவரத்தை கட்டுப்படுத்துபவர்களும் பொதுவாக மோர்ஸ் தந்திக்குறிப்புகளை நன்கறிந்தவர்களாக இருப்பார்கள். மேலும் அவர்களுக்கு இதில் அடிப்படை புரிந்து கொள்ளும் திறன் அவசியம். வான்வழித் துறையில் VORகள் மற்றும் NDBக்கள் போன்ற வழிச்செலுத்துக் கருவிகளில் தங்கள் அடையாளங்களைத் தொடர்ந்து வெளிப்படுத்த மோர்ஸ் தந்திக்குறிப்பையே பயன்படுத்துகிறார்கள். மோர்ஸ் தந்திக்குறிப்பு எந்த குறியீட்டுக் கருவியின் உதவியும் இன்றி மனிதர்கள் குறிப்புகளைப் படிக்கும்படி வடிவமைக்கப்பட்டது. குரல் அலைவரிசைகளில் தானியங்கு டிஜிட்டல் தரவுகளை அனுப்புவதற்கு இது பயனுள்ளதாக இருந்தது. அவசர கால சமிக்ஞைகள் தேவைப்படும் போது, சுலபமாக ஆன் மற்றும் ஆஃப் முறையில் "இயங்கக்கூடிய" மேம்படுத்தப்பட்ட ஆதாரங்கள் வழியாக மோர்ஸ் தந்திக்குறிப்பை அனுப்ப முடியும். இதனால் மோர்ஸ் தந்திக்குறிப்பு தொலைத்தொடர்பில் ஏற்கனவே இருக்கும் மிகவும் திறன் வாய்ந்த முறைகளில் ஒன்றாகியது.
தோற்றம் மற்றும் வரலாறு
மாறாக 1844 ஆம் ஆண்டில் முதன்முதலில் இயக்கத்திற்கு விடப்பட்ட மூர் மற்றும் வெயில் ஆகியோரின் ஆரம்பகாலத் தந்தியானது மின்சாரம் பாயும் போது காகித நாடாவில் பதியும்படி உருவாக்கப்பட்டிருந்தது. மோர்ஸால் முதன் முதலில் உருவாக்கப்பட்ட தந்தியின் ஏற்பியில் காகித நாடாவை நகர்த்துவதற்கு சாவி கொடுத்து இயங்கும் இயந்திரம் பயன்படுத்தப்பட்டது. மின்சாரம் பெறப்படும்போது மின்காந்தம் ஒரு மின்னகத்தைப் பயன்படுத்தி எழுத்தாணியை காகித நாடாவை நோக்கி நகர்த்தும். இதன் மூலம் நாடாவில் பதிவுகள் ஏற்படும். மின்சாரம் தடைபடும் போது மின்காந்தம் எழுத்தாணியை பின்னிழுத்துக் கொள்ளுவதோடு நகரும் நாடாவின் மற்ற பகுதிகள் குறியிடப்படாமல் இருக்கும்.
மோர்ஸ் தந்திக்குறிப்பு உருவாக்கப்பட்ட பின்னர், காகித நாடாவில் குறியிடப்பட்ட பதிவுகளை உரைநடைச் செய்திகளாக மாற்றுவதற்கு அதை இயக்குபவர்களால் முடிந்தது. மோர்ஸ் அவரது முந்தைய தந்திக்குறிப்பில் எண்களை மட்டுமே அனுப்புவதற்கு திட்டமிட்டிருந்தார். அதில் அனுப்பப்பட்ட எண்களுக்கு தகுந்தவாறு ஒவ்வொரு வார்த்தைகளையும் அகராதியைப் பயன்படுத்தி கண்டுபிடிக்க வேண்டியிருந்தது. எனினும், விரைவில் ஆல்ஃபிரட் வெயிலால் அந்த தந்திக்குறிப்பு எழுத்துக்கள் மற்றும் சிறப்பு எழுத்துருக்கள் கொண்டதாக விரிவுபடுத்தப்பட்டது. அதனால் அதை மிகவும் பொதுவாகப் பயன்படுத்த முடிந்தது. அதில் சிறிய குறிகள் "புள்ளிகள்" எனவும், நீண்ட குறிகள் "கோடுகள்" எனவும் அழைக்கப்பட்டன. ஆங்கில மொழியில் மிகவும் பொதுவாகப் பயன்படுத்தப்படும் எழுத்துக்கள் சிறிய வரிசையில் ஒதுக்கப்பட்டிருந்தன.
உண்மையான மோர்ஸ் தந்தியானது ஏற்பியின் மின்னகம் நகரும் போதும் நாடாவில் குறிப்பதிலிருந்து வெளியேறி விட்ட போதும் சத்தம் எழுப்புவதாக இருந்தது. விரைவில் அதனை இயக்குபவர்கள் அந்த ஒலிகளை வைத்து அவை புள்ளிகளா, கோடுகளா என நேரடியாக உணர்ந்து கொண்டனர். இதனால் காகித நாடாவின் பயன்பாடு தேவையற்றதாகியது. மோர்ஸ் தந்திக்குறிப்பு வானொலியில் பயன்படுத்தப்பட்ட போது புள்ளிகளும் கோடுகளும் சிறிய மற்றும் நீண்ட துடிப்புகளாக அனுப்பப்பட்டன. ஒரு பக்கத்தை ஒருவர் படிப்பதற்கு பதிலாக மொழியைக் கேட்டுத் தெரிந்து கொள்ளும்படி இது இருந்ததால் மோர்ஸ் தந்திக்குறிப்பில் தந்தியை பெறுவது மக்களுக்கு தேர்ந்தவகையில் இருந்தது என பின்னர் கண்டறியப்பட்டது. மோர்ஸ் தந்திக்குறிப்பில் வெளிப்படும் ஒளியின் எதிரொலியினால் அதனைப் பழகுபவர்கள் புள்ளியை "டிட்" என்றும் கோட்டை "டா" என்றும் உச்சரித்துப் பழகினர்.
மோர்ஸ் தந்திக்குறிப்பு சர்வதேச வான்வழியில் ஒரு ஒருங்கிணைந்த பகுதியாக இருந்தது. வணிக ரீதியான மற்றும் இராணுவ விமானிகள் இதில் பழக்கப்பட்டவர்களாக இருக்க வேண்டிய அவசியம் இருந்தது. ஏனெனில் இருதரப்பினரும் முந்தைய தொடர்பு முறைகளையும், மோர்ஸ் தந்திக்குறிப்பில் தொடர் மூன்றெழுத்து அடையாளத்தைப் பரிமாற்றுவதன் மூலம் செய்யப்படும் வான்வழி எச்சரிக்கைக் குறிப்புகளை கண்டறிவதற்கும் இதனைப் பயன்படுத்தினர். 1990களின் பிற்பகுதியில் விமானப் போக்குவரத்திற்காக வோர்ட்டாக் மற்றும் NDBகளுக்கான மோர்ஸ் சமிக்ஞைகளைப் பயன்படுத்தும் மோர்ஸ் மற்றும் பிரிவு சார்ந்த விளக்க அட்டவணையைக் கொண்டிருக்கும் ஒவ்வொரு விமான நிலையத்திலும் வான்வழித் தொலை அளவு விளக்க அட்டவணையானது மூன்றெழுத்து அடையாளத்தைப் பயன்படுத்திப் பட்டியலிடப்பட்டிருந்தது.
கடல்சார்ந்த தகவல்தொடர்பானது குளோபல் மேரிடைம் டிஸ்ட்ரெஸ் சேஃப்ட்டி சிஸ்டத்திற்கு மாற்றப்படும் போது 1999 ஆம் ஆண்டு வரை மோர்ஸ் தந்திக்குறிப்பு இதில் சர்வதேசத்தரமாகப் பயன்படுத்தப்பட்டது. 1997 ஆம் ஆண்டில் பிரஞ்சுக் கடற்படை மோர்ஸ் தந்திக்குறிப்பு பயன்படுத்துவதை நிறுத்திய போது "அனைவரையும் அழைக்கிறோம். இதுவே நாங்கள் நிலையாக அமைதியாவதற்கு முன்பான இறுதி அழுகை" என்ற இறுதிச் செய்தி அனுப்பப்பட்டது''. மேலும் காண்க: 500 kHz
நவீன சர்வதேச மோர்ஸ் தந்திக்குறிப்பு
மோர்ஸ் தந்திக்குறிப்பு 160 ஆண்டுகளுக்கும் மேலாக பயன்பாட்டில் இருக்கிறது. மற்ற மின்னணு குறியீடு முறைகளுடன் ஒப்பிடும்போது இது நீண்டகாலமாக பயன்படுத்தப்பட்டு வருகிறது. தற்போது மோர்ஸ் தந்திக்குறிப்பு என்ற பெயரில் அழைக்கப்படும் தந்திக்குறிப்பு, உண்மையில் வெயில் மற்றும் மோர்ஸ் ஆகியோர் உருவாக்கிய தந்திக்குறிப்பிலிருந்து சில வேறுபாடுகளைக் கொண்டது. நவீன சர்வதேச மோர்ஸ் தந்திக்குறிப்பு அல்லது கண்டம்சார் தந்திக்குறிப்பு 1848 ஆம் ஆண்டில் பிரடரிக் கிலெமென்ஸ் கெர்கெவால் உருவாக்கப்பட்டது. அது ஆரம்பத்தில் ஜெர்மனியில் ஹேம்பர்க் மற்றும் கக்ஸ்ஹெவன் இடையே தந்திகளை அனுப்புவதற்கு பயன்படுத்தப்பட்டது. சில சிறிய மாற்றங்கள் செய்த பிறகு 1865 ஆம் ஆண்டில் பாரிஸில் (1865) நடைபெற்ற சர்வதேச தந்திக் கூட்டத்தில் தரப்படுத்தப்பட்டது. பின்னர் சர்வதேசத் தொலைத்தொடர்பு ஒன்றியத்தால் (ITU) உருவாக்கப்பட்ட நெறிமுறையில் சர்வதேச மோர்ஸ் தந்திக்குறிப்பு என வழங்கப்பட்டது. அமெரிக்க மோர்ஸ் தந்திக்குறிப்பு அல்லது "ரயில்ரோட் கோட்" என்ற பெயரில் மிகவும் குறைந்த அளவில் அமெரிக்காவில் மோர்ஸின் உண்மையான தந்திக்குறிப்பின் விவரக்குறிப்பு பயன்படுத்தப்படுகிறது. தற்போது வரலாறுசார் நடவடிக்கைகள் தவிர மற்ற இடங்களில் அமெரிக்க மோர்ஸ் மிகவும் அரிதாகவே பயன்படுத்தப்படுகிறது.
வான்வழிப் போக்குவரத்து
வான்வழிப் போக்குவரத்தில் இண்ஸ்ட்ருமண்ட் விமானிகள் வானொலி அதிர்வெண் உபகரணங்களைப் பயன்படுத்துகின்றனர். விமான நிலையங்கள் பயன்பாட்டில் உள்ளனவா என்பதை உறுதிப்படுத்திக்கொள்ள அவர்கள் அனைவரும் மோர்ஸ் தந்திக்குறிப்பில் சிறிய தொகுப்பினையுடைய அடையாள எழுத்துக்களை (பொதுவாக 2–5 எழுத்துகள் வடிவத்தில் அமைந்த விமான நிலையத்தின் பெயரை) வெளிப்படுத்துவார்கள். நிலையத்தை அடையாளப்படுத்தும் எழுத்துக்கள் வான்வழி வழிச்செலுத்துதல் அட்டவணையில் இடம்பெற்றிருக்கும். எடுத்துக்காட்டாக மான்செஸ்ட்டர் விமான நிலையத்தைச் சேர்ந்த மான்செஸ்ட்டர் VOR MCT எனச் சுருக்கப்படுகிறது. மேலும் மோர்ஸ் தந்திக்குறிப்பில் MCT என வானொலி அதிர்வெண்ணில் ஒலிபரப்பு செய்யப்படுகிறது. விமான நிலையம் ஒரு வேளை பயன்பாட்டில் இல்லாமல் இருந்தால் TST (சோதனைக்காக) என்று ஒலிபரப்பப்படும். அதோடு அந்த விமான நிலையம் பயன்பாட்டில் இல்லை என விமானிகளுக்குத் தெரிவிக்கப்படும். இது போன்ற பல மோர்ஸ் தந்திக்குறிப்பு சுருக்கப்பெயர்கள் உள்ளன. "டா, டி டி டி, டா" என்ற ஒலியுடன் TST ஒலிபரப்பப்படுகிறது.
ஆர்வலர் வானொலி
thumb|250px|right|வைப்ரொபிளக்ஸ் செமி ஆட்டோமேட்டிக் கீ ("பக்" எனவும் அழைக்கப்படுகிறது). துடுப்பை வலது புறமாக பெருவிரலால் அழுத்தும் போது, தொடர் டிட்ஸ்களை உருவாக்கும். நீளமும் நேரமும் ஸ்லைடிங் வெயிட் பின்புறமாகச் செல்வதன் மூலம் கட்டுப்படுத்தப்படுகிறது. துடுப்பை இடது புறமாகச் சுட்டு விரலினால் அழுத்தும் போது ஒரு டா உருவாகும். அதன் நீளம் இயக்குபவரால் கட்டுப்படுத்தப்படும். பன்மடங்கு டாக்கள் தேவை எனில் பலமுறை அழுத்த வேண்டும். இடது கைப்பழக்கம் கொண்ட இதனைப் இயக்குபவர்கள் மேலே குறிப்பிட்டவற்றிற்கு எதிர்ப்பதமாக அதனைப் பயன்படுத்த வேண்டும். சர்வதேச மோர்ஸ் தந்திக்குறிப்பு அமெச்சூர் வானொலி ஆப்பரேட்டரிடையே மிகவும் பிரபலமாக உள்ளது. "தொடர் அலை" அல்லது "CW" என பொதுவாக அழைக்கப்படும் வானொலி தகவல் தொடர்புகள் முறையில் ஆன் மற்றும் ஆஃப் செய்யும் கடத்தியில் இது பயன்படுத்தப்படுகிறது. முதன்மையான அமெச்சூர் வானொலி ஆப்பரேட்டர்கள் மோர்ஸ் தந்திக்குறிப்பை மட்டுமே பயன்படுத்தி வந்தனர். சுமார் 1920 ஆம் ஆண்டு வரை குரல்-வல்லமையுள்ள வானொலிக் கடத்திகள் பயன்பாட்டில் இல்லை. 2003 ஆம் ஆண்டு வரை சர்வதேசத் தொலைத்தொடர்பு ஒன்றியம் (ITU) உலகளாவிய அமெச்சூர் வானொலி உரிம நடைமுறையின் ஒரு பகுதியாக மோர்ஸ் தந்திக்குறிப்பில் கைதேர்ந்திருத்தலை கட்டாயமாக்கியிருந்தது. எனினும் உலக வானொலி தகவல் தொடர்பு மாநாடு 2003 (WRC-03) இல் அமெச்சூர் வானொலி உரிமத்திற்கு மோர்ஸ் தந்திக்குறிப்பு நிபந்தனையை கட்டாயமற்றதாக்கியது. அதைத் தொடர்ந்து பல நாடுகள் தங்களது உரிம நிபந்தனைகளில் இருந்து மோர்ஸ் நிபந்தனையை நீக்கின.
1991 ஆம் ஆண்டு வரை அமெரிக்காவைச் சேர்ந்த ஒருங்கிணைந்த தகவல் தொடர்புகள் ஆணையமானது (Federal Communications Commission) அமெச்சூர் வானொலி உரிமம் பெறுவதற்கான நிபந்தனைகளில் ஒன்றாக, மோர்ஸ் தந்திக்குறிப்பில் நிமிடத்திற்கு 5 வார்த்தைகள் (WPM) அனுப்பவும் பெறவும் முடியும் என நீரூபித்துக்காட்ட வேண்டும் என்பதையும் ஒரு நிபந்தனையாக வைத்திருந்தது. HF பட்டைகளைப் பயன்படுத்துவதற்கான உரிமம் பெறுவதற்கு இன்றும் இதை நிரூபித்துக்காட்டுவது அவசியமானதாக இருக்கிறது. 2000 ஆம் ஆண்டு வரை அமெச்சூர் உரிமத்தின் உயர்ந்த நிலையைப் (எக்ஸ்ட்ரா கிளாஸ்) பெறுவதற்கு நிமிடத்திற்கு 20 WPM என்ற நிலை தேவையானதாக இருந்தது; 2000 ஆம் ஆண்டு ஏப்ரல் 15 ஆம் தேதி முதல் FCC கூடுதல் வகுப்பிற்கான நிபந்தனையை 5 WPM ஆகக் குறைத்தது. இறுதியாக பிப்ரவரி 23, 2007 முதல் அனைத்து அமெச்சூர் உரிமத்திலிருந்தும் மோர்ஸ் தந்திக்குறிப்பு திறமை நிபந்தனைகளை நீக்கியது.